
Η νέα BMW M3.
Περιληπτική Περιγραφή.
•
Τέταρτη γενιά της BMW M3, νέο, μοναδικό σπορ αυτοκίνητο υψηλών επιδόσεων από τη BMW M GmbH, απαράμιλλης αισθητικής και τεχνολογίας, εξελιγμένη με βάση τη BMW Σειρά 3 Coupé.

•
Μοναδικός χαρακτήρας και έξοχη δυναμική συμπεριφορά διασφαλίζουν κορυφαία θέση στην αγορά, μοναδικός συνδυασμός κινητήριας ισχύος και χαμηλού βάρους, χάρη στη χρήση έξυπνης τεχνολογίας ελαφρού βάρους, αναλογία ισχύος/βάρους 3.8 kg/hp.

•
Η πρώτη BMW M3 όλων των εποχών με οκτακύλινδρο κινητήρα, νέος V8 με κυβισμό 4.0 λίτρων, μέγιστη απόδοση ισχύος 309 kW/420 hp και μέγιστη ροπή 400 Nm/295 lb-ft στις 3,900 rpm, μέγιστες στροφές 8,400 rpm, βέλτιστη ισχύς και ροπή σε όλη την κλίμακα στροφών. 

•
Ξεχωριστές πεταλούδες γκαζιού, μεταβλητός έλεγχος χρονισμού εκκεντροφόρων double-VANOS, Brake Energy Regeneration, βάρος κινητήρα 15 kg/33 lb λιγότερο από την εξακύλινδρη μονάδα του προηγούμενου μοντέλου. 

•
Επιτάχυνση 0 - 100 km/h σε 4.8 δευτερόλεπτα, τελική ταχύτητα περιορισμένη ηλεκτρονικά στα 250 km/h (155 mph), μέση κατανάλωση καυσίμου στον Ευρωπαϊκό κύκλο δοκιμών 12.4 L/100 km.

•
Μηχανικό εξατάχυτο κιβώτιο με ενσωματωμένη ψύξη λαδιού ανάλογα με τη θερμοκρασία, συμπλέκτης διπλής μάζας με βελτιστοποιημένη ροπή αδρανείας. 

•
MDrive για ρύθμιση και ανάκτηση της επιλεγμένης από τον οδηγό χαρτογράφησης κινητήρα, ανάρτησης, DSC και Servotronic, σαν πρόσθετη επιλογή.

•
Νέα ανάρτηση με ειδικά εξαρτήματα χαμηλού βάρους καθώς και γεωμετρία με ειδικές ρυθμίσεις BMW M για μία πολύ δυναμική οδηγική εμπειρία, βραχίονες ελέγχου από σφυρήλατο αλουμίνιο, συνθετικό υψηλής απόδοσης σύστημα πέδησης, προαιρετικό ηλεκτρονικό σύστημα ελέγχου απόσβεσης - Electronic Damper Control (EDC) με τρεις διαθέσιμες επιλογές χαρτογράφησης (σετάρισμα). 

•
Το πρώτο όχημα παραγωγής στην κατηγορία του με οροφή ενισχυμένη με ανθρακονήματα, όπου τα ανθρακονήματα χρησιμεύουν για τη μείωση του συνολικού βάρους του οχήματος αλλά και τη βελτίωση της ευελιξίας με χαμήλωμα του κέντρου βάρους. Τα ανθρακονήματα στην οροφή είναι ορατά, κάτι που συμβολίζει αποκλειστικότητα και άμεση σύνδεση με το μηχανοκίνητο αθλητισμό. 

•
Αυθεντική σχεδίαση BMW M που υπογραμμίζει την αθλητική εμφάνιση του αυτοκινήτου, αλουμινένιο καπό κινητήρα με εντυπωσιακό κεντρικό ‘φούσκωμα’, ένδειξη ανώτερης ισχύος και επιδόσεων, χαρακτηριστικό εμπρός τμήμα με μεγάλα ανοίγματα εισαγωγής αέρα, μυώδεις, τονισμένοι θόλοι τροχών. 

•
‘Βράγχια’ εισαγωγής αέρα στα εμπρός, πλαϊνά πάνελ, μαρσπιέ Μ που υπογραμμίζουν τη φιλοσοφία της πίσω κίνησης, διακριτική αεροτομή που μειώνει τις δυνάμεις άνωσης στο πίσω τμήμα, οροφή από εμφανή ανθρακονήματα, διπλές απολήξεις εξαγωγής χαρακτηριστικές της BMW M. 

•
Υψηλής ποιότητας, προηγμένο και άριστα εξοπλισμένο εσωτερικό, με μεγάλα περιθώρια εξατομίκευσης, πρωτοποριακή φιλοσοφία χρωμάτων και υλικών, τέσσερα καθίσματα,  ηχοσύστημα υψηλών προδιαγραφών BMW Individual προσαρμοσμένο στο αυτοκίνητο, προαιρετικό, ειδική απόχρωση εξωτερικού και εκδόσεις εξοπλισμού που υπογραμμίζουν το αποκλειστικό χαρακτήρα της νέας BMW M3.

Μετατρέποντας το Δυναμικό Πάθος σε Έξοχες Επιδόσεις:
Η νέα BMW M3.

Ξεκινώντας κάθε νέα αγωνιστική σεζόν, νιώθουμε καινούργιες φιλοδοξίες, αμφισβητούμε τις επίσημα αποδεδειγμένες συνταγές για επιτυχία και εστιάζουμε σε νέα ρεκόρ και έξοχα επιτεύγματα. Το ίδιο ακριβώς ισχύει για το ντεμπούτο της νέας BMW M3: Έχοντας ολοκληρώσει τον κύκλο δοκιμών της με άριστα αποτελέσματα, το νέο σπορ αυτοκίνητο υψηλών επιδόσεων της BMW M GmbH είναι έτοιμο και περιμένει να πάρει την pole position. Πραγματικά, χάρη στην υποδειγματική ισχύ, τις επιδόσεις και τη δυναμική της, η νέα BMW M3 υπόσχεται μοναδικές, γνήσιες οδηγικές απολαύσεις υψηλών αξιώσεων. 

Ο νέος V8 κινητήρας 309 kW/420 hp προσφέρει πλούσια αποθέματα ισχύος και επιδόσεις σε όλες τις συνθήκες. Και η αισθητική του νέου αυτοκινήτου προδίδει την έξοχη υπεροχή της BMW M.  

Η νέα BMW M3 θέτει τις βάσεις για τη συνέχιση μιας εξαιρετικής καριέρας στο μηχανοκίνητο αθλητισμό. Έτσι, κάθε ενθουσιώδης οδηγός που διακατέχεται από το πάθος των υψηλών επιδόσεων, μπορεί να είναι σίγουρος ότι αυτό το μοντέλο μπορεί να διαχειριστεί ακόμα και τη μεγαλύτερη πρόκληση, εντός και εκτός αγωνιστικής πίστας. Τέλος, η νέα BMW M3 προσφέρει το έξοχο πρότυπο αξιοπιστίας και καθημερινών οδηγικών αρετών που χαρακτηρίζουν όλα τα μοντέλα της BMW M GmbH.

Στην ‘καρδιά’ της πιο πρόσφατης BMW M3 χτυπά ο οκτακύλινδρος κινητήρας που - και μόνο λόγω υψηλόστροφης φιλοσοφίας - κουβαλά το DNA του κινητήρα της F1 με τον οποία αγωνίζεται σήμερα η BMW Sauber F1 Team. 
Υιοθετώντας αυτή την φιλοσοφία που αποτελεί γνώρισμα όλων των κινητήριων μονάδων της BMW M, ο νέος V8 αποδίδει μέγιστη ισχύ  309 kW/420 hp από κυβισμό ακριβώς 3,999 cc. Άλλοι, εξίσου εντυπωσιακοί παράγοντες είναι η μέγιστη ροπή των 400 Nm και οι μέγιστες στροφές των 8, 400 rpm.

Πραγματικά απαράμιλλη, ωστόσο, είναι η ώθηση και ελκτική ισχύς που παράγονται μέσω του συνδυασμού ενός τέτοιου κινητήρα με μεταβλητό μπλοκέ διαφορικό Μ και κίνησης στους πίσω τροχούς. Ακριβώς γι’ αυτό, η νέα BMW M3 όχι μόνον ανταποκρίνεται άριστα στην επιτάχυνση, αλλά είναι και συγκλονιστική στον τρόπο που εκμεταλλεύεται την ισχύ της στην πράξη: Επιταχύνει από 0 - 100 km/h σε 4.8 δευτερόλεπτα, και το αυτοκίνητο συνεχίζει με εντυπωσιακή σταθερότητα μέχρι την τελική ταχύτητα των 250 km/h, όπου ο ηλεκτρονικός κόφτης παρεμβαίνει βάζοντας ένα τεχνητό όριο στην ανεξάντλητη ισχύ και τις επιδόσεις της νέας BMW M3.

Νέα τεχνολογία και σχεδίαση.

Στη γκάμα μοντέλων BMW M GmbH, η BMW M3 ήταν ανέκαθεν αυτό το πολύ ξεχωριστό αυτοκίνητο που δικαιώνει απόλυτα την αγωνιστική κληρονομιά του. Πραγματικά, αυτό ήδη ίσχυε για την πρώτη BMW M3 που λανσαρίστηκε το 1986 και συνεχίστηκε με τις δύο επόμενες γενιές του μοντέλου. Και τώρα, αυτή η κυριαρχία γίνεται ακόμα πιο φανερή στη BMW M3 του 2007. 

Αν και η εξέλιξη της πιο πρόσφατης γενιάς της BMW M3 βασίστηκε στη νέα BMW M3 Coupé, το νέο μοντέλο υψηλών επιδόσεων διαφέρει από το ‘απλό’  coupé τόσο σε εμφάνιση όσο και σε τεχνικά χαρακτηριστικά. Εκτός από τη μοναδική σχεδίαση του αυτοκινήτου καθώς και την τεχνολογία κινητήρα, μετάδοσης και ανάρτησης που στόχευε εξ αρχής στις ανώτερες επιδόσεις, η τεχνολογία ελαφρού βάρους ήταν Νο 1 προτεραιότητα στους μηχανικούς της BMW M. Και το γεγονός ότι αυτός ο στόχος εξέλιξης υλοποιήθηκε με απόλυτη συνέπεια, σε ότι αφορά την έξυπνη μηχανολογία ελαφρού βάρους, επιβεβαιώνεται από την αναλογία ισχύος/βάρους του αυτοκινήτου, μόλις 3.8 kg ανά ίππο.

Το χαμηλό βάρος είναι αποτέλεσμα του ότι η νέα BMW M3 είναι το πρώτο αυτοκίνητο παραγωγής στην κατηγορία του με οροφή κατασκευασμένη από πλαστικό, ενισχυμένο με ανθρακονήματα (CFP). Και συνολικά, η νέα BMW M3, με εξαίρεση μόνο λίγα εξαρτήματα, είναι πραγματικά μία εντελώς νέα πρόταση μηχανολογικά και σχεδιαστικά, αντανακλώντας την επιτυχημένη παράδοση της BMW M GmbH.

Εκτός από τη βασική δομή (πλαίσιο) του αυτοκινήτου, μόνον οι δύο πόρτες, το πορτμπαγκάζ, τα παράθυρα, οι προβολείς και τα πίσω φώτα έχουν μεταφερθεί από την Σειρά 3 Coupé. Όλα τα άλλα εξαρτήματα του αμαξώματος, αντίθετα, δημιουργήθηκαν ειδικά για τη νέα BMW M3.

Η μοναδική προσωπικότητα της νέας BMW M3 γίνεται αντιληπτή με την πρώτη ματιά: Πέρα από το καπό του κινητήρα με το εντυπωσιακό κεντρικό ‘φούσκωμα’, τους δύο μεγάλους αεραγωγούς και τη λειτουργική σχεδίαση των εμπρός και πίσω σπόιλερ/αεροτομών, τα λεγόμενα ‘βράγχια’ στα εμπρός πλαϊνά πάνελ, τα χαρακτηριστικά μαρσπιέ, η οροφή με τα ορατά  ανθρακονήματα, καθώς και οι εξωτερικοί καθρέπτες και οι ζάντες αλουμινίου σχεδίασης BMW M αποτελούν τα ιδιαίτερα γνωρίσματα του νέου μοντέλου. Το εξωτερικό, από την άλλη, με μία αθλητική και καλαίσθητη εμφάνιση, υπογραμμίζει δυναμικά τις σπορ αρετές του αυτοκινήτου.

Ομοίως, η απόχρωση του εξωτερικού προσθέτει μία ατομική πινελιά, από μία πλούσια ποικιλία πρόσθετων χρωμάτων, αλλά και τέσσερις αποκλειστικές προτάσεις για την BMW M.

Το εσωτερικό: ειδικά διαμορφωμένο για άριστη οδηγική απόλαυση.

Σχεδιάζοντας το εσωτερικό, οι ειδικοί της BMW M GmbH κατάφεραν να προσφέρουν στους επιβάτες μέγιστη οδηγική απόλαυση σε ένα περιβάλλον ειδικά προσαρμοσμένο στις ιδιαίτερες ανάγκες και επιθυμίες τους. Αυτό ισχύει κυρίως για τον οδηγό, καθώς όλα τα χειριστήρια και τα όργανα που έχουν άμεση σχέση με μία δυναμική οδηγική εμπειρία έχουν προσαρμοστεί στις έξοχες επιδόσεις της BMW M3 ή ανασχεδιαστεί εξ αρχής, όπου αυτό ήταν εφικτό.

Διπλά στρογγυλά όργανα με λευκό φωτισμό και κόκκινες βελόνες, δερμάτινο τιμόνι M και μία κεντρική κονσόλα νέας σχεδίασης, χαρακτηρίζουν το cockpit της νέας BMW M3. Το διακοσμητικό εισόδου με το χαρακτηριστικό έμβλημα M, το υποπόδιο για το αριστερό πόδι του οδηγού από βουρτσισμένο μέταλλο, η ειδική σχεδίαση και το χρώμα των εσωτερικών πάνελ των θυρών, καθώς και τα υψηλής ποιότητας προηγμένα υλικά αποκλειστικά για BMW M όπως δέρμα και ένθετα από ανθρακονήματα ή αλουμίνιο, όλα υπογραμμίζουν την υπεροχή και τη μοναδική θέση της νέας BMW M3.
Ο πρώτος οκτακύλινδρος κινητήρας όλων των εποχών σε BMW M3.

Μετά από 15 ένδοξα χρόνια στον κόσμο του μηχανοκίνητου αθλητισμού, η 6-κύλινδρη σε σειρά μονάδα που έχει εγκωμιαστεί κατ’ επανάληψη σαν ‘Κινητήρας της Χρονιάς’ στις δύο προηγούμενες γενιές μοντέλου της BMW M3 παραχωρεί τώρα τη θέση της σε έναν πραγματικά άξιο διάδοχο: Η νέα BMW M3 κυκλοφορεί τώρα για πρώτη φορά με 8-κύλινδρη κινητήρια μονάδα. Και οι προδιαγραφές αυτού του νέου κινητήρα υψηλών επιδόσεων αποδεικνύουν σαφώς την ικανότητα και εμπειρία των ειδικών εξέλιξης κινητήρων της BMW M GmbH που έχουν αποκτηθεί μετά από πολλές αγωνιστικές επιτυχίες: Με κυβισμό 3,999 cc, ο νέος V8 αποδίδει μέγιστη ισχύ 309 kW/420 hp, και μέγιστη ροπή 400 Nm στις 3, 900 rpm. Ίσως ακόμα πιο αξιοσημείωτο είναι το γεγονός ότι περίπου το 85% της μέγιστης ροπής του κινητήρα παραμένει διαθέσιμο σε μια πολύ ευρεία κλίμακα στροφών της τάξης των 6, 500 rpm. 

Ο 8-κύλινδρος, ωστόσο, οφείλει τις εντυπωσιακές δυνατότητές του κυρίως στην υψηλόστροφη φιλοσοφία του, τυπικό χαρακτηριστικό της BMW M: Ανεβάζοντας έως και 8,400 rpm, η νέα κινητήρια μονάδα προσφέρει έξοχη ισχύ και επιδόσεις σε όλες τις συνθήκες. Η ισχύς μεταδίδεται στους πίσω τροχούς με ένα εξατάχυτο μηχανικό κιβώτιο, σε συνεργασία με νέα τελική μετάδοση. Και μόνον αυτός ο συνδυασμός προσφέρει επιτάχυνση και δυνατότητες που θυμίζουν την αμεσότητα και διάρκεια ενός καθαρόαιμου αγωνιστικού αυτοκινήτου. 

Πέρα από την ειδική ισχύ των 105 hp ανά λίτρο, η μέση κατανάλωση των 12.4 L/100 km στον Ευρωπαϊκό κύκλο δοκιμών επιβεβαιώνει τις έξοχες ικανότητες των μηχανικών εξέλιξης κινητήρων της BMW M GmbH. 
Ζυγίζοντας μόλις 202 kg, ο V8 της νέας BMW M3 είναι πράγματι ελαφρύς. Ακόμα και συγκρινόμενο με την εξακύλινδρη μονάδα του προηγούμενου μοντέλου, το βάρος του κινητήρα έχει μειωθεί κατά 15 kg περίπου. 
Παραγωγή εξαρτημάτων με τεχνογνωσία από τη Formula 1.

Το μπλοκ του κινητήρα που υιοθετεί ο νέος 8-κύλινδρος κινητήρας προέρχεται από το χυτήριο ελαφρού κράματος της BMW στο Landshut κοντά στο Μόναχο, όπου κατασκευάζονται επίσης τα μπλοκ των κορυφαίων αγωνιστικών εργαλείων με τα οποία συμμετέχει η BMW Sauber στην F1. Ο στροφαλοθάλαμος κατασκευάζεται από ειδικό κράμα αλουμινίου/πυριτίου, που καταργεί την ανάγκη για συμβατικά χιτώνια κυλίνδρων, επειδή η επιφάνεια του κυλίνδρου σχηματίζεται με την έκθεση των σκληρών κρυστάλλων του πυριτίου που είναι ενσωματωμένα στο κράμα. Τα έμβολα με επίστρωση σιδήρου, επομένως, κινούνται ερχόμενα σε άμεση επαφή με τους κυλίνδρους που λόγω της παραπάνω επεξεργασίας δε χρειάζονται χιτώνια.

Με τις υψηλές στροφές του κινητήρα και τις υψηλές δυνάμεις συμπίεσης που εμφανώς ασκούν ακραία φορτία, ο στροφαλοθάλαμος είναι συμπαγής και ιδιαίτερα άκαμπτος μέσω μιας δομής με πλάκα άριστης έδρασης, διασφαλίζοντας πολύ ακριβή στήριξη του στροφάλου. Ο σφυρήλατος στροφαλοθάλαμος είναι πολύ στιβαρός ως προς την κάμψη και τη στρέψη, αλλά παρόλα αυτά ζυγίζει μόλις 20 kg.
Έλεγχος βαλβίδων με double-VANOS που λειτουργεί με χαμηλή πίεση λαδιού.

Ο V8 της νέας BMW M3 περιλαμβάνει μεταβλητό έλεγχο χρονισμού εκκεντροφόρων double-VANOS της BMW. Η άμεση και ταχύτατη προσαρμογή του χρονισμού των βαλβίδων, μειώνει τις απώλειες του κύκλου πλήρωσης, βελτιώνει την ισχύ, τη ροπή αλλά και την απόκριση του κινητήρα, με εξίσου θετικά αποτελέσματα στην οικονομία καυσίμου και τις εκπομπές ρύπων. 

Μία έκδοση χαμηλής πίεσης του double-VANOS της BMW έχει εξελιχθεί ειδικά για το νέο κινητήρα, προσφέροντας εξαιρετικά γρήγορο χρονισμό βαλβίδων ακόμα και υπό κανονική πίεση λαδιού.

Μία ξεχωριστή πεταλούδα γκαζιού σε κάθε κύλινδρο είναι η ανώτερη και πιο προηγμένη τεχνολογία όχι μόνο για τους αγωνιστικούς κινητήρες, σε ότι αφορά την επίτευξη άμεσης απόκρισης του κινητήρα. Γι’ αυτό ακριβώς, η νέα κινητήρια μονάδα της BMW M3 περιλαμβάνει οκτώ ξεχωριστές πεταλούδες γκαζιού, δύο ενεργοποιητές που λειτουργούν τέσσερις πεταλούδες σε κάθε σειρά κυλίνδρων: έτσι επιτυγχάνεται εξαιρετικά ομαλή απόκριση κινητήρα στις χαμηλές στροφές σε συνδυασμό με μία άμεση αντίδραση, όποτε ο οδηγός χρειάζεται ανώτερη κινητήρια ισχύ και υψηλές επιδόσεις.

Δύο αντλίες λαδιού ελεγχόμενης παροχής (τύπου κελιού με εκκρεμές ολίσθησης) λιπαίνουν αποτελεσματικά τους 8 κυλίνδρους, προσαρμοζόμενες με ακρίβεια στις εκάστοτε ανάγκες του κινητήρα. Η λίπανση μέσω υγρού κάρτερ, από την άλλη, διασφαλίζει την κατάλληλη λίπανση και σε ακραίους ελιγμούς φρεναρίσματος. Το σύστημα αποτελείται από 2 κάρτερ – ένα μικρό μπροστά από το υποπλαίσιο του εμπρός άξονα και ένα μεγαλύτερο πίσω. Μια ξεχωριστή αντλία ανατροφοδότησης αντλεί λάδι από το εμπρός και το τροφοδοτεί στο πίσω κάρτερ μέσω μιας ομαλής διαδικασίας ανάλογα με τις τρέχουσες απαιτήσεις.
Νέα διαχείριση κινητήρα και Ανάκτηση Ενέργειας Μέσω Πέδησης - Brake Energy Regeneration.

Η ηλεκτρονική διαχείριση του κινητήρα V8 που συντονίζει όλες τις λειτουργίες του κινητήρα με βέλτιστη απόδοση και ακρίβεια, αποτελεί περαιτέρω εξέλιξη. Εξάλλου, η μονάδα ελέγχου είναι υπεύθυνη για όλες τις ειδικές λειτουργίες Μ του συμπλέκτη, του κιβωτίου, του συστήματος διεύθυνσης και των φρένων. Τέλος, εκτελεί μία μεγάλη ποικιλία ηλεκτρονικών διαγνωστικών λειτουργιών, καθώς και άλλες λειτουργίες ελέγχου, π.χ., σχετικές με διάφορες περιφερειακές μονάδες του κινητήρα.

Ένα ιδιαίτερο χαρακτηριστικό της διαχείρισης του κινητήρα είναι η τεχνολογία μέτρησης ροής ιόντων που ανιχνεύει την οποιαδήποτε κρουστική καύση του κινητήρα (αυτανάφλεξη) καθώς και τον κίνδυνο ρεταρίσματος ή κακής καύσης. Αντίθετα με τις συμβατικές διαδικασίες και τεχνολογίες, η λειτουργία αυτή εκτελείται τώρα απευθείας εκεί που μπορεί να κάνει τη διαφορά, δηλαδή στο θάλαμο καύσης. Για το σκοπό αυτό, κάθε κύλινδρος παρακολουθείται και ελέγχεται μέσω του μπουζί για τον προσδιορισμό της όποιας τάσης κρουστικής καύσης. Ταυτόχρονα, το σύστημα ελέγχει την ανάφλεξη για ομαλή και σωστή λειτουργία και αναγνωρίζει τυχόν ρετάρισμα. Το μπουζί επομένως, λειτουργεί σαν ενεργοποιητής για την ανάφλεξη και σαν αισθητήρας που παρακολουθεί τη διαδικασία καύσης, κάνοντας έτσι διαχωρισμό μεταξύ κακής καύσης και ρεταρίσματος. Και μέσω αυτής της διπλής λειτουργίας που εκτελείται από το μπουζί, διευκολύνονται επίσης οι διαγνωστικές απαιτήσεις στη συντήρηση και σέρβις του κινητήρα.

Για την αύξηση της απόδοσης του νέου V8 της νέας BMW M, η Ανάκτηση Ενέργειας Μέσω Πέδησης - Brake Energy Regeneration διασφαλίζει έξυπνη διαχείριση ρεύματος κινητήρα, παράγοντας ενέργεια για το ηλεκτρικό δίκτυο του αυτοκινήτου κατά το φρενάρισμα. Αυτό εξυπηρετεί στη φόρτιση της μπαταρίας του αυτοκινήτου, χωρίς να αντλείται ωφέλιμη ισχύς από τον κινητήρα. Όσο ο κινητήρας λειτουργεί υπό φορτίο, π.χ. επιταχύνοντας το αυτοκίνητο, ο εναλλάκτης γενικά παραμένει αποσυνδεδεμένος. Εκτός από την ιδιαίτερα αποδοτική παραγωγή ηλεκτρικού ρεύματος, αυτό βοηθά επίσης στην παροχή περισσότερης ισχύος για έξοχη επιτάχυνση σε όλες τις συνθήκες.
Αλουμινένια ανάρτηση για κορυφαία οδηγική απόλαυση
Κατανέμοντας ομαλά και αποδοτικά τις δυνάμεις διεύθυνσης και κίνησης στον εμπρός και πίσω άξονα, το πλαίσιο και η ανάρτηση της νέας BMW M3 αποτελεί την ιδανική βάση για έξοχες δυναμικές επιδόσεις και οδηγικά χαρακτηριστικά. Το πλαίσιο της νέας BMW M3 έχει δημιουργηθεί εξ αρχής, με γνώμονα τη σημαντική αύξηση κινητήριας ισχύς και την εξοικονόμηση βάρους. 

Γι’ αυτό ακριβώς, σχεδόν όλα τα εξαρτήματα του νέου εμπρός άξονα κατασκευάζονται από αλουμίνιο: μεταξύ αυτών, τα γόνατα ελατηρίων είναι ακόμα πιο άκαμπτα από πριν, όπως και τα ρουλεμάν των βραχιόνων το υποπλαίσιο και μια πρόσθετη πλάκα ενίσχυσης, αυξάνοντας την ευστάθεια ολόκληρου του εμπρός τμήματος. Πράγματι, οι μηχανικοί της  BMW GmbH κατάφεραν να αποφύγουν το περιττό βάρος ακόμα και μέσω του συστήματος φρένων με τη χρήση συνθετικών δίσκων.
Ο πίσω άξονας πέντε συνδέσμων της BMW M3 με τεχνολογία ελαφρού βάρους έχει κατασκευαστεί επίσης εξαρχής, με εξαίρεση ένα βραχίονα ελέγχου σύγκλισης. Η ιδιαίτερη σχεδίαση και κατασκευή των αλουμινένιων βραχιόνων μέσω σφυρηλάτησης, σε συνδυασμό με τους αλουμινένιους αποσβεστήρες, επιτυγχάνει μείωση βάρους σ’ αυτό το τμήμα του αυτοκινήτου μόνο, κατά 2.5 kg.

Αντιστρεπτικές δοκοί βελτιστοποιημένες σε λειτουργία και βάρος τοποθετούνται μπροστά και πίσω. Η αλλαγή στη γεωμετρία του άξονα και στις δύο περιπτώσεις – με δύο πρόσθετες διαμήκεις μπάρες, εκτός από τα άλλα νέα ή τροποποιημένα εξαρτήματα – προσφέρει νέα απόδοση προσαρμοσμένη στην υψηλή ισχύ του αυτοκινήτου και στον εξαιρετικά σπορ και δυναμικό, συνολικό του χαρακτήρα.

Η νέα τελική μετάδοση της BMW M3 ολοκληρώνεται με ένα Μεταβλητό Μπλοκέ Διαφορικό Μ που παρέχει μέχρι 100% εμπλοκή με μία πλήρως μεταβλητή διαδικασία όταν χρειάζεται, διασφαλίζοντας βέλτιστη πρόσφυση σε όλες τις επιφάνειες. Ανάλογα με τις διαφορές ταχύτητας που παρουσιάζονται μεταξύ δεξιού και αριστερού τροχού, το Variable M Differential Lock αναβαθμίζει ακόμα περισσότερο τα πλεονεκτήματα της πίσω κίνησης.
Το αποτέλεσμα αυτών των πολλών βελτιώσεων στο πλαίσιο και την ανάρτηση είναι εμφανές στην αγωνιστική πίστα, καθώς η νέα BMW M3 ξεπερνά σημαντικά σε επιδόσεις τους χρόνους όλων των προηγούμενων γενιών στο Nordschleife του Nürburgring, όπου τα μοντέλα BMW M δοκιμάζονται στο όριο.
Μπουτόν MDrive για οδηγούς με σπορ φιλοδοξίες.

Βιώνοντας τις δυνατότητες της νέας BMW M3, ο οδηγός μπορεί να διαμορφώσει αρκετές παραμέτρους οδήγησης ατομικά, σύμφωνα με τις ιδιαίτερες απαιτήσεις του, ρυθμίζοντας επομένως τη συμπεριφορά και τις επιδόσεις του αυτοκινήτου σύμφωνα με τις προσωπικές προτιμήσεις του. Μία επιλογή, για παράδειγμα, είναι η πλήρης απενεργοποίηση του Ελέγχου Δυναμικής Ευστάθειας - Dynamic Stability Control (DSC) μέσω του σεταρίσματος του αυτοκινήτου. Ο Ηλεκτρονικός Έλεγχος Απόσβεσης - Electronic Damper Control (EDC), από την άλλη, που βελτιστοποιεί  τόσο τις πλεύσεις όσο και τις εγκάρσιες/διαμήκεις κλίσεις του αμαξώματος στις στροφές, τόσο στο φρενάρισμα όσο και στην επιτάχυνση ρυθμίζοντας τις δυνάμεις απόσβεσης, προσφέρεται με τρεις διαφορετικές ρυθμίσεις – Normal, Comfort και Sports – που ο οδηγός μπορεί να επιλέξει εκ των προτέρων με το πάτημα ενός μπουτόν. 

Τρεις χαρτογραφήσεις διατίθενται επίσης για ακριβή διαχείριση του κινητήρα. Αυτές οι λειτουργίες διαχείρισης επενεργούν όχι μόνο στην απόκριση των πεταλούδων του γκαζιού στην πολλαπλή εισαγωγής, αλλά και σε περαιτέρω παράγοντες και παραμέτρους, μεταβάλλοντας σημαντικά τη συμπεριφορά και απόκριση του κινητήρα.  

Η προαιρετική διάταξη MDrive επιτρέπει στον οδηγό να επιλέγει εκ των προτέρων την απόκριση του συστήματος διεύθυνσης Servotronic. Στην πορεία, το MDrive μπορεί να ακολουθεί δύο χαρτογραφήσεις (Κανονική και Σπορ) που μεταβάλλουν τις δυνάμεις διεύθυνσης ανάλογα με την ταχύτητα του αυτοκινήτου.
Η σπορ σχεδίαση του αμαξώματος προδίδει τα πλούσια αποθέματα ισχύος.

Το εξωτερικό της νέας BMW M3 σχεδιάστηκε και εξελίχθηκε εξ αρχής για να χαρίσει στο αυτοκίνητο μία πραγματικά μοναδική, σπορ εμφάνιση. Εφαρμόζοντας την Αρχή ‘η σχεδίαση ακολουθεί τη λειτουργία’, οι σχεδιαστές της BMW M GmbH, κατάφεραν να συνδυάσουν άριστα την κορυφαία τεχνολογία, αφενός, με τη γνήσια σπορ σχεδίαση, αφετέρου. 

Αντανακλώντας αυτή την καθαρή αισθητική, το καπό του κινητήρα που κατασκευάζεται από αλουμίνιο φέρει ένα εντυπωσιακό ‘φούσκωμα’ ακριβώς στη μέση. 
Μαζί με τις υποδοχές δίπλα στο ‘φούσκωμα’ που προσφέρουν χώρο για πρόσθετους αεραγωγούς, αυτό το ιδιαίτερο σχεδιαστικό στοιχείο προδίδει την έξοχες δυνατότητες του κινητήρα. Το ‘φούσκωμα’ και οι αεραγωγοί ακολουθούν το σχήμα βέλους του καπό, που ενσωματώνεται αρμονικά στη συνολική σχεδίαση του εμπρός τμήματος, το οποίο είναι μακρύτερο από αυτό της ‘απλής’ BMW Σειράς 3 Coupé. 
Εμπρός τμήμα σχεδιασμένο για μέγιστη εισαγωγή αέρα.

Το εμπρός τμήμα του αυτοκινήτου έχει τρεις μεγάλους αεραγωγούς κάτω από τη μάσκα που χρησιμεύουν για να διοχετεύουν και να ψύχουν τον αέρα προς τον κινητήρα. Οι αεραγωγοί οριοθετούνται σε κάθε πλευρά από μεγάλες κάθετες μπάρες, τονίζοντας περαιτέρω τη σχεδιαστική γλώσσα του αμαξώματος. Σε συνδυασμό με τη χαρακτηριστική διπλή μάσκα BMW και τους μακρόστενους προβολείς με φώτα xenon για τη μεσαία σκάλα, οι αεραγωγοί χαρίζουν στη νέα BMW M3 μία πολύ δυναμική εμφάνιση. 
Πρωτίστως, όμως, η ιδιαίτερη σχεδίαση και δομή του εμπρός τμήματος προσδιορίζεται από την παροχή αέρα που απαιτείται για την υψηλών επιδόσεων κινητήρια μονάδα: Σχεδόν ολόκληρο το εμπρός τμήμα ‘ανοίγει’ για την παροχή επαρκούς ροής αέρα στον ατμοσφαιρικό κινητήρα. Επομένως, η νέα BMW M3, όπως όλες οι BMW M, δεν περιλαμβάνει φώτα ομίχλης που αποτελούν χαρακτηριστικό γνώρισμα των ‘απλών’ μοντέλων της σειράς. 

Σε λειτουργία και μέγεθος, όλες οι εισαγωγές αέρα προσδιορίζονται με ακρίβεια σύμφωνα με τις τεχνικές απαιτήσεις. Η διάταξη και οι διαστάσεις προσαρμόζονται με ακρίβεια στις απαιτήσεις ψύξης και εισαγωγής αέρα από τον κινητήρα και τις περιφερειακές μονάδες.
Παιχνίδι με το φως και τη σκιά δημιουργούν μια ξεκάθαρη, σπορ πλαϊνή γραμμή.

Οι δυναμικοί θόλοι των τροχών της νέας BMW M3 ξεχωρίζουν σαν σύμβολο έξοχης ευελιξίας και οδηγικής ευστάθειας. Μαζί με τις βελτιστοποιημένου βάρους ζάντες αλουμινίου 18-ιντσών σε σχεδίαση διπλών ακτίνων που αποτελεί επίσης χαρακτηριστικό γνώρισμα μιας BMW M, οι θόλοι των τροχών τονίζουν το ιδιαίτερα φαρδύ μετατρόχιο του αυτοκινήτου. 

Ζάντες από σφυρήλατο αλουμίνιο 19 ιντσών διατίθενται προαιρετικά. 
Κοιτάζοντας μέσα από τις ακτίνες των ζαντών, ανεξάρτητα από την έκδοση, φαίνονται τα συνθετικά, υψηλής απόδοσης φρένα, που είναι ειδικά σχεδιασμένα για τα μοντέλα BMW M.

Και τα δύο εμπρός πλαϊνά πάνελ φέρουν ένα ιδιαίτερο γνώρισμα που συναντάται μόνο σε μία BMW M – τους αεραγωγούς ‘βράγχια’, όπως ονομάζονται από τους σχεδιαστές. Οι περίτεχνα σχεδιασμένες καμπύλες του αυτοκινήτου υπογραμμίζουν το προφίλ του αυτοκινήτου όπως εκτείνεται προς τα πίσω. Το χρωμιωμένο διακοσμητικό που διαχωρίζει τα διάφορα τμήματα, αναδεικνύει την τρισδιάστατη δομή αυτού του συγκεκριμένου στοιχείου, το οποίο φιλοξενεί και το μακρόστενο φλας καθώς και το έμβλημα M3.
Οι εξωτερικοί  καθρέπτες που δημιουργήθηκαν αποκλειστικά για τη νέα BMW M3 χρησιμεύουν επίσης για τη βελτίωση των αεροδυναμικών χαρακτηριστικών του αυτοκινήτου. Το πιο χαρακτηριστικό γνώρισμα των καθρεπτών είναι ο διπλός βραχίονας σε μαύρο φινίρισμα που θυμίζει φτερά αεροσκάφους. Χάρη στην οριζόντια ακμή και στο ιδιαίτερο σχήμα τους που στενεύει στην εξωτερική πλευρά, οι εξωτερικοί καθρέπτες όχι μόνο τονίζουν τη σπορ εμφάνιση του αυτοκινήτου, αλλά και βοηθούν στη μείωση της αντίστασης στον αέρα, έχοντας διαμορφωθεί στη σήραγγα αεροδυναμικής.

Τα εντυπωσιακά μαρσπιέ αποτελούνται από δύο επιφάνειες που δίνουν την αίσθηση ότι έχουν περιστραφεί η μία μέσα στην άλλη, δημιουργώντας μία ομαλή αλλά εναλλασσόμενη ροή φωτός. Έτσι επιτυγχάνεται ακόμα πιο ανάλαφρη και σπορ εμφάνιση για το αυτοκίνητο από αυτή τη γωνία, χαμηλώνοντας οπτικά τα πλαϊνά πάνελ. Σχεδιαστικά, τα μαρσπιέ αντιστοιχούν στο ιδιαίτερο σχήμα και εμφάνιση της καθαρής γραμμής του προφίλ, κατά μήκος του αμαξώματος. Ένα ακόμα σημείο είναι ότι η χαρακτηριστική αντίθεση φωτός και σκιάς δημιουργεί μία αίσθηση έντασης στα μυώδη, ανάγλυφα πλαϊνά πάνελ και στους τροχούς, δίδοντας ιδιαίτερη έμφαση στο στοιχείο της πίσω κίνησης και στις έξοχες επιδόσεις που χαρίζει στη νέα BMW M3.
Διακριτική αεροτομή και πίσω διαχύτης για βέλτιστη αεροδυναμική.

Παρατηρώντας την από πίσω, η νέα BMW M3 διαθέτει ισχυρές αναλογίες. Ταυτόχρονα, στο πίσω τμήμα, συνεχίζεται η αισθητική του εμπρός τμήματος, με την πλαϊνή γραμμή να κινείται ομαλά προς τα κάτω, και τα πίσω φτερά να εκτείνονται σε ένα κοίλο πάνελ, υπογραμμίζοντας τη φιλοσοφία της πίσω κίνησης και προβάλλοντας οπτικά την ανώτερη δυναμική του αυτοκινήτου.

Μία διακριτική αεροτομή στο πορτμπαγκάζ, που στο χώρο των αγώνων ονομάζεται και  “Gurney Flap” βελτιστοποιεί την αεροδυναμική της νέας BMW M3 και εξυπηρετεί για την περαιτέρω μείωση των δυνάμεων άνωσης πίσω.

Οι καμπύλες του διαχύτη που χωρίζεται από προσεκτικά διαμορφωμένες μπάρες κάτω από τον πίσω προφυλακτήρα, υιοθετούν το σχήμα και τη σχεδίαση των εμπρός αεραγωγών. Ο διαχύτης και οι διπλές απολήξεις εξαγωγής που έχουν μετατοπιστεί προς το κέντρο του αυτοκινήτου, τραβούν τα βλέμματα, δημιουργώντας μια αίσθηση  έντασης και εγρήγορσης, σε συνδυασμό με τις οριζόντια ρέουσες γραμμές του προφυλακτήρα.
Σαν ένα ακόμα χαρακτηριστικό στοιχείο των αυτοκινήτων BMW M, οι τέσσερις απολήξεις εξαγωγής είναι στρογγυλές και ίσια κομμένες, χαρίζοντας στο πίσω τμήμα ακόμα πιο δυναμική εικόνα και προσελκύοντας την προσοχή στις μεγάλες ζάντες του αυτοκινήτου.
Οροφή από ανθρακονήματα υψηλής τεχνολογίας: χαμηλό βάρος, ξεχωριστή αισθητική.

Τα ανθρακονήματα χρησιμοποιούνται με επιτυχία στην F1, σαν ένα εξαιρετικά άκαμπτο, αλλά παρόλα αυτά πολύ ελαφρύ υλικό. Άρα, επόμενο ήταν, οι υπεύθυνοι σχεδιαστές και μηχανικοί για τη νέα BMW M3 να χρησιμοποιήσουν αυτό το υλικό που αρχικά είχε εφαρμογή στην αεροδιαστημική, προκειμένου να χαμηλώσουν το κέντρο βάρους της νέας BMW M3 – πλαστικό ενισχυμένο με ανθρακονήματα (CFP) χρησιμοποιείται εκεί που μετράει περισσότερο, στην εξωτερική επιφάνεια του αυτοκινήτου, εξοικονομώντας περίπου 5 kg. Με τέτοια οικονομία βάρους στο υψηλότερο σημείο του αμαξώματος, η επίδραση στη δυναμική συμπεριφορά είναι ασφαλώς πολύ θετική. 

Για την ανάδειξη του high-tech χαρακτήρα του αυτοκινήτου και οπτικά, η οροφή έχει διαφανές φινίρισμα προβάλλοντας με υπερηφάνεια τη δομή-πλέγμα των ανθρακονημάτων. Ένα ακόμα σημείο είναι ότι η σκούρα εμφάνιση της οροφής κάνει τις κολόνες οροφής να φαίνονται ακόμα πιο χαμηλές από το πλάι, δημιουργώντας την εντύπωση ότι ολόκληρο το αυτοκίνητο είναι ακόμα πιο χαμηλό και δυναμικό.

Η τεχνολογία παραγωγής που εξελίχθηκε ειδικά για την οροφή CFP, αυτή τη στιγμή χρησιμοποιείται αποκλειστικά από τους ειδικούς της BMW στο Εργοστάσιο της εταιρίας στο Landshut, βόρια του Μονάχου. Αρχικά, αυτή η τεχνολογία δημιουργήθηκε για την παραγωγή πολύ ειδικών αυτοκινήτων, κατασκευασμένων σε περιορισμένες εκδόσεις για ειδήμονες με υψηλές απαιτήσεις. Και τώρα, χάρη στη μοναδική τεχνογνωσία των μηχανικών παραγωγής της BMW στο Εργοστάσιο του Landshut, έχουν εξελιχθεί νέες μέθοδοι, εφαρμογές και τρόποι επεξεργασίας του CPF, ανοίγοντας το δρόμο σε μία πολύ ευρύτερη χρήση του υλικού, όπως π.χ., στην οροφή της νέας BMW M3.
Ειδικές αποχρώσεις αμαξώματος M προσθέτουν ένα ακόμα τόνο αποκλειστικότητας.

Η νέα BMW M3 διατίθεται με δυνατότητα επιλογής από 4 μεταλλικές αποχρώσεις Μ, που δίνουν ιδιαίτερη έμφαση στην αλληλεπίδραση των επιφανειών του αμαξώματος, των καμπύλων και των αναλογιών του αυτοκινήτου. Σαν φως που τρεμοσβήνει, το Melbourne Red, για παράδειγμα, συνδυάζει μοναδική στιλπνότητα και βάθος. Το Jerez Black, από την άλλη πλευρά, πετυχαίνει την απόχρωση της μπλε πέρλας για ένα μοναδικό, απαράμιλλα ελκυστικό αποτέλεσμα. Το Powerful Interlagos Blue, από την άλλη, ενσωματώνει κόκκινες αποχρώσεις για έναν πολύ ελκυστικό συνδυασμό μπλε και μωβ από διάφορες γωνίες. 

Η τέταρτη πρόταση που είναι ήδη γνωστή από τις BMW M5 και BMW M6 είναι η Silverstone, μία φωτεινή ασημί απόχρωση με ελαφριά μπλε πινελιά. 

Επιπλέον, η νέα BMW M3 διατίθεται στις Alpine White και Black καθώς και στις μεταλλικές Sparkling Graphite και Space Grey, ενώ όλες οι αποχρώσεις του αμαξώματος υπογραμμίζουν είτε τον τεχνικό και σπορ χαρακτήρα του αυτοκινήτου ή την ανώτερη και κομψή εμφάνιση. 
Ένα ακόμα τυπικό χαρακτηριστικό BMW M: στροφόμετρο με μεταβλητές ζώνες προειδοποίησης.

Το εξωτερικό, συμβολίζει με εντυπωσιακό τρόπο τις έξοχες επιδόσεις και τις σπορ αρετές της νέας BMW M3. Το εσωτερικό, από την άλλη, συμπληρώνει αυτή την ανώτερη αίσθηση, επιδιώκοντας να προσφέρει στον οδηγό μία απαράμιλλη οδηγική εμπειρία και σε όλους τους άλλους επιβάτες ένα όμορφο περιβάλλον, προσαρμοσμένο στις ανάγκες τους. Η μελετημένη και προηγμένη εργονομία του εσωτερικού διασφαλίζει μία ολοκληρωμένη συνύπαρξη ανθρώπου/μηχανής, με τον οδηγό και τους συνεπιβάτες να αποτελούν ένα ολοκληρωμένο σύνολο.

Σχεδιαστικά, όμως, η νέα BMW M3 διαφέρει σε μερικά σημαντικά σημεία από τη BMW Σειρά 3 Coupé, που κάνουν τη νέα BMW M3 πραγματικά άμεσα αναγνωρίσιμη από τη στιγμή εισόδου σας στο αυτοκίνητο. Πραγματικά, τα διακοσμητικά εισόδου με το έμβλημα Μ, προδίδουν ότι πρόκειται για ένα πολύ ξεχωριστό αυτοκίνητο.

Τα διπλά όργανα (ταχύμετρο/δείκτης καυσίμου και στροφόμετρο/θερμοκρασία λαδιού) που είναι τυπικά για BMW, τώρα υιοθετούν αισθητική BMW M, δηλώνοντας οπτικά την ανώτερη ισχύ και τις επιδόσεις του 8-κύλινδρου. Οι λευκοί αριθμοί ξεχωρίζουν από το μαύρο φόντο, ενώ οι δείκτες στην παραδοσιακή κόκκινη απόχρωση της BMW M GmbH είναι απόλυτα σαφείς και ευανάγνωστοι. 

Ένα ειδικό χαρακτηριστικό - αντιπροσωπευτικό για BMW M, είναι το στροφόμετρο με μεταβλητό πεδίο προειδοποίησης που ενημερώνει τον οδηγό για την τρέχουσα διαθέσιμη κλίμακα στροφών, ανάλογα με τη θερμοκρασία λαδιού κατά τη φάση προθέρμανσης του κινητήρα. Κατά τη διαδικασία αυτή, η διαχωριστική γραμμή μεταξύ της κίτρινης και κόκκινης ζώνης μετατοπίζεται ανάλογα με την αύξηση της θερμοκρασίας του λαδιού στη BMW M3 μέχρι τις μέγιστες επιτρεπόμενες στροφές των 8, 400 rpm. Τα ψηφιακά όργανα που παρουσιάζουν την ώρα, την εξωτερική θερμοκρασία, τον χιλιομετρητή ταξιδιού και τις προειδοποιητικές λυχνίες βρίσκονται ανάμεσα στα δύο στρογγυλά όργανα.

Το δερμάτινο τιμόνι της BMW M λειτουργεί σαν άριστη διεπαφή μεταξύ ανθρώπου / μηχανής. Η στεφάνη του τιμονιού προσφέρει άριστη λαβή και χάρη στις ειδικές καμπύλες, επιτρέπει ακριβή κίνηση του τιμονιού ανάλογα με τις εντολές του οδηγού. Οι ακτίνες στο τιμόνι, από την άλλη, φιλοξενούν τα χειριστήρια για το ηχοσύστημα και το κινητό τηλέφωνο, καθώς και το προαιρετικό μπουτόν Mdrive, το οποίο χρησιμεύει για την ανάκληση του επιθυμητού σεταρίσματος του αυτοκινήτου που είναι αποθηκευμένο στο σύστημα. Προσφέρεται ένα ακόμα μπουτόν που μπορεί να προγραμματιστεί μέσω του iDrive.

Ένα ενσωματωμένο υποπόδιο προσφέρει στο αριστερό πέλμα του οδηγού μία σίγουρη θέση όποτε δε χρειάζεται να λειτουργεί το πεντάλ του συμπλέκτη. Η επένδυση που κατασκευάζεται από βουρτσισμένο αλουμίνιο και το αντιολισθητικό κάλυμμα στη μέση προβάλλουν το σπορ χαρακτήρα αυτού του λειτουργικού στοιχείου, επιτρέποντας στον οδηγό να κρατάει το αριστερό πόδι του σε ιδιαίτερα άνετη και σταθερή θέση.
Νέας σχεδίασης κεντρική κονσόλα και βελτιωμένο iDrive. 

Η περιοχή ελέγχου στο cockpit ακριβώς μπροστά από τον οδηγό ενσωματώνεται στη νέας σχεδίασης κεντρική κονσόλα ανάμεσα στα εμπρός καθίσματα, όντας διακριτικά προσανατολισμένη προς τον οδηγό. 
Σε όλες τις εκδόσεις εξοπλισμού της νέας BMW M3, η κονσόλα έχει επένδυση μαύρου δέρματος, αποτελώντας με το κατάλληλο χρώμα αλλά και τη σχεδίασή της μια αρμονική επέκταση του ταμπλό οργάνων.

Τρεις διακόπτες (Power, DSC και, προαιρετικά, EDC) ‘κοιτάζουν’ προς τον οδηγό, για την ενεργοποίηση/απενεργοποίηση διαφόρων ηλεκτρονικών προγραμμάτων οδήγησης. Η εργονομική λειτουργικότητα της φιλοσοφίας ελέγχου iDrive - που αναβαθμίζεται τώρα με το Mdrive - αντανακλά τη φιλοσοφία ελέγχου που ήδη χρησιμοποιείται στη BMW M6. 
Υψηλή ποιότητα κατασκευής και προηγμένα υλικά. 

Εκτός από τις καθαρές σχεδιαστικές γραμμές και τη βέλτιστη εργονομία όλων των χειριστηρίων και οργάνων, η επιλογή χρωμάτων και υλικών στο εσωτερικό της νέας BMW M3 στόχο έχει να βοηθήσει τον οδηγό να παραμείνει συγκεντρωμένος σε όλες τις οδηγικές και οδικές συνθήκες. 

Ανεξάρτητα από την επιλογή του χρώματος, οι περιοχές των ποδιών και το ράφι καθώς και το πάνω μισό του ταμπλό έχουν σκούρο Ανθρακί φινίρισμα. Ταυτόχρονα, η σκούρα επένδυση της οροφής στις κολόνες Α τονίζουν τον προσανατολισμό στον οδηγό, τυπικό χαρακτηριστικό της BMW M. Αυτός ο συνδυασμός σκούρων αποχρώσεων γύρω από το παρμπρίζ βοηθά ακόμα περισσότερο τον οδηγό να διατηρήσει την προσοχή και όλες τις αισθήσεις του στο δρόμο, προσφέροντάς του μία ιδιαίτερα καλή αίσθηση ελέγχου όλου του αυτοκινήτου.

Ο συνδυασμός αποχρώσεων γύρω από όλους τους επιβάτες, ομοίως βελτιώνει την αίσθηση του ταξιδιού μέσα σε ένα γνήσιο σπορ αυτοκίνητο: Με τη χρήση μαύρου δέρματος στα πάνω επίπεδα, τόσο τα πάνελ των θυρών όσο και τα πίσω πλαϊνά δείχνουν χαμηλότερα και ακόμα πιο δυναμικά σε διαστάσεις, με τις σκούρες περιοχές να ρέουν φαινομενικά γύρω από τον οδηγό και τους επιβάτες.

Το σπορ περιβάλλον στο εσωτερικό αναδεικνύεται με μία αποκλειστική εντύπωση ποιότητας που αποπνέουν υλικά υψηλής κατηγορίας και το έξοχο φινίρισμα στην κορυφαία ποιότητα κατασκευής. Διπλές ραφές τονίζουν τον απαιτητικό χαρακτήρα του αυτοκινήτου και την υψηλή ποιότητα παραγωγής, διαχωρίζοντας το πάνω τμήμα της πόρτας και τις πλαϊνές επενδύσεις από τα στοιχεία του εσωτερικού που φέρουν την απόχρωση την οποία έχει επιλέξει ο ιδιοκτήτης.

Και τα τέσσερα καθίσματα της νέας BMW M3 προσφέρουν έξοχη άνεση σε ταξίδια μεγάλων αποστάσεων και άριστη πλευρική στήριξη σε γρήγορες στροφές. Προαιρετικά, ο οδηγός και ο συνοδηγός μπορούν να επιλέξουν ειδικά καθίσματα με ρυθμιζόμενο πλάτος πλάτης. Τα πίσω καθίσματα φέρουν προαιρετικό άνοιγμα για τη μεταφορά φορτίων, με δυνατότητα εκ των υστέρων τοποθέτησης π.χ. μιας τσάντας του σκι. Τέλος, το διαχωριστικό ανάμεσα στα δύο πίσω καθίσματα που έχει σχεδιαστεί σαν προέκταση της κεντρικής κονσόλας φιλοξενεί έναν πρόσθετο αποθηκευτικό χώρο για έξτρα άνεση. 
Πλούσια γκάμα εξοπλισμού εξατομίκευσης για το εσωτερικό 

Η νέα BMW M3 διατίθεται σε τρεις αποκλειστικές εκδόσεις εξοπλισμού και ταπετσαριών που διαφέρουν σημαντικά από την ‘απλή’ BMW Σειρά 3  Coupé ως προς τα υλικά, τα χρώματα και το φινίρισμα. Η σπορ, ‘βασική’ ταπετσαρία είναι ένας συνδυασμός υφάσματος και δέρματος με την ονομασία “Speed”. Η νέα σκούρα δερμάτινη ταπετσαρία Novillo διατίθεται προαιρετικά, προσφέροντας μία ιδιαίτερα λεία και βελούδινη επιφάνεια σε κομψό και σπορ στυλ. Εκτός από την κλασική Μαύρη, η δερμάτινη ταπετσαρία  Novillo διατίθεται επίσης σε αποχρώσεις Palladium Silver, Bamboo Beige, και Fox Red. 

Προαιρετικά, η δερμάτινη Novillo μπορεί να επεκταθεί στο κάτω τμήμα του ταμπλό, στο κάλυμμα του ντουλαπιού και στα πλαϊνά καλύμματα της κεντρικής κονσόλας.

Τέσσερις αποκλειστικές διακοσμητικές λωρίδες που εκτείνονται σε όλο το πλάτος του ταμπλό κάτω από την Οθόνη Ελέγχου και τον πίνακα οργάνων, αποτελούν περαιτέρω επιλογές για την εξατομίκευση της νέας BMW M3. Η ‘βασική έκδοση’ διατίθεται σε Titanium Shadow, ενώ διατίθενται προαιρετικά τα ένθετα σε Aluminium Shadow, ειδικό δέρμα με εμφάνιση ανθρακονημάτων, ξύλο υψηλής ποιότητας με ελκυστικά επιφανειακά ‘νερά’ και ξύλο από πλατάνι σε Ανθρακί. Σε κάθε περίπτωση, η διακοσμητική λωρίδα προσφέρει στο εσωτερικό της νέας BMW M3 τη δική της, πολύ ξεχωριστή πινελιά, προβάλλοντας το στοιχείο της σύγχρονης υψηλής τεχνολογίας ή αυτό της σπορ κομψότητας.
Ηχοσύστημα υψηλών προδιαγραφών BMW Individual για άριστες ηχητικές απολαύσεις. 

Η νέα BMW M3 προσφέρεται στάνταρ με ένα ηχοσύστημα υψηλών προδιαγραφών. Διάφορα συστήματα πλοήγησης, η κινητή διαδικτυακή πύλη BMW Online, η υπηρεσία τηλεματικής BMW Assist, και η BMW TeleServices που χρησιμεύει για τη μετάδοση δεδομένων σχετικών με το service στο συνεργείο BMW του οδηγού, όλα διατίθενται σαν προαιρετικά έξτρα. 

Μία ακόμα επιλογή για τη νέα BMW M3 αποτελεί το υψηλών προδιαγραφών ηχοσύστημα BMW Individual που δημιουργήθηκε ειδικά για την BMW M GmbH και διαμορφώθηκε αποκλειστικά γι’ αυτό το ξεχωριστό αυτοκίνητο. Έτσι, μέχρι 16 ισχυρά ηχεία με μαγνήτη από νεοδύμιο και εξαιρετικά ανθεκτικές μεμβράνες κώνων, ένας ψηφιακός ενισχυτής εννέα καναλιών με μέγιστη απόδοση 825 Watt και φίλτρα (crossover) συχνοτήτων, εγγυώνται απαράμιλλη ποιότητα ήχου.

Ένα χαρακτηριστικό πραγματικά μοναδικό στο χώρο του αυτοκινήτου, είναι η τεχνολογία DIRAC που χρησιμοποιείται στην επεξεργασία σημάτων. Η τεχνολογία DIRAC διορθώνει την απόκριση παλμού των ηχείων και επομένως διασφαλίζει γραμμική, ακριβή αναπαραγωγή ήχου μέσα στο αυτοκίνητο. Η ποιότητα ακουστικού σήματος που παράγεται με αυτό τον τρόπο προσφέρει όχι μόνο στον οδηγό αλλά και σε όλους τους επιβάτες της νέας BMW M3 μία απόλυτα ρεαλιστική μουσική εμπειρία. 

Η τέλεια ποιότητα ήχου σε όλες τις περιπτώσεις διασφαλίζεται επίσης από τον έλεγχο έντασης και ισοστάθμισης (equalising) ανάλογα με την ταχύτητα. 

Υπεύθυνος για το ηχοσύστημα BMW Individual είναι ο Ελεγκτής iDrive, με τις βασικές λειτουργίες του να ελέγχονται επίσης, όποτε είναι απαραίτητο, όπως σε όλα τα συστήματα ψυχαγωγίας, μέσω χειριστηρίων στην κεντρική κονσόλα. 
Προδιαγραφές BMW M3 Coupé.

	Αμάξωμα
	
	M3 Coupé
	
	
	

	Αρ. θυρών/καθισμάτων
	 
	2/4
	
	
	

	Μήκος/πλάτος/ύψος (χωρίς φορτίο) 
	mm
	4,615/1,817/1,418
	
	
	

	Μεταξόνιο
	mm
	2,761
	
	
	

	Μετατρόχιο, μπροστά/πίσω
	mm
	1,538/1,539
	
	
	

	Κύκλος στροφής
	m
	11.7
	
	
	

	Χωρητικότητα ρεζερβουάρ
	περίπου ltr
	63
	
	
	

	Σύστημα ψύξης, συμπερ. θέρμανσης
	ltr
	11.4
	
	
	

	Λάδι κινητήρα
	ltr
	8.8
	
	
	

	Βαλβολίνη κιβωτίου
	ltr
	2.1
	
	
	

	Βαλβολίνη διαφορικού
	ltr
	1.2
	
	
	

	Βάρος, χωρίς φορτίο (EU1)
	kg
	1,655


	
	
	

	Μέγ. φορτίο (DIN)
	kg
	500


	
	
	

	Μέγ. επιτρεπόμενο βάρος (DIN)
	kg
	2,080
	
	
	

	Επιτρ. Φορτίο άξονα μπροστά/πίσω
	kg
	1,020/1,120
	
	
	

	Μέγ. φορτίο τρέιλερ2
	
	–
	
	
	

	Με φρένο (12%) / χωρίς φρένο
	kg
	–
	
	
	

	Μέγ.Φορτ.οροφής / μπίλιας κοτσαδόρου
	kg
	75/– 
	
	
	

	Όγκος χώρου αποσκευών (VDA)
	ltr
	400
	
	
	

	Συντελεστής οπισθέλκουσας
	Cd x A
	0.684
	
	
	

	Κινητήρας
	
	
	
	
	

	Διάταξη/κύλινδροι/βαλβίδες
	 
	V/8/4
	
	
	

	Τροφοδοσία καυσίμου
	 
	MS S60
	
	
	

	Κυβισμός
	cc
	3,999
	
	
	

	Διάμετρος/Διαδρομή
	mm
	92.0/75.2
	
	
	

	Αναλογία συμπίεσης
	: 1
	       12.0 : 1 
	
	
	

	Κατηγορία καυσίμου
	RON
	98 (95)
	
	
	

	Μέγιστη ισχύς
	kW/hp
	309/420
	
	
	

	Στις
	rpm
	8,300
	
	
	

	Μέγιστη ροπή
	Nm/lb-ft
	                               400/295
	
	
	

	Στις
	rpm
	3,900
	
	
	

	Ηλεκτρικά
	
	
	
	
	

	Μπαταρία/θέση
	Ah/–
	70/πορτμπαγκάζ 
	
	
	

	Εναλλάκτης
	A/W
	180/2,520
	
	
	

	Πλαίσιο και αναρτήσεις
	
	
	
	
	

	Εμπρός ανάρτηση
	 
	Αλουμινένια δύο συνδέσμων με γόνατα και μπάρα σύνδεσης. 

	
	
	Ελαφρώς θετική γωνίας σύγκλισης. Αντιστάθμιση εγκάρσιων δυνάμεων. Γεωμετρία αντιβύθισης.

	Πίσω ανάρτηση
	
	Άξονας 5 συνδέσμων. Γεωμετρία αντιβύθισης, αντιανύψωσης.

	Φρένα, μπροστά
	 
	Συνθετικά δισκόφρενα με πλευστές δαγκάνες ενός εμβόλου

	Διάμετρος
	mm
	360 x 30, διάτρητα και αεριζόμενα
	
	
	

	Φρένα, πίσω
	 
	Συνθετικά δισκόφρενα με πλευστές δαγκάνες ενός εμβόλου

	Διάμετρος
	mm
	350 x 24, διάτρητα και αεριζόμενα
	
	
	

	Συστήματα Οδηγικής Ευστάθειας
	 
	ABS, ASC, CBC, DSC. Μεταβλητό Μπλοκέ Διαφορικό M

	Σύστημα Διεύθυνσης 
	 
	Υδραυλικά υποβοηθούμενη κρεμαγιέρα με Servotronic

	Συνολική σχέση υποπολλαπλασιασμού
	: 1 
	12.5
	
	

	Τύπος κιβωτίου
	
	SG 6
	
	
	

	Σχέση μετάδοσης
    I

  
	: 1 
	4.055
	
	
	

	

II
	: 1 
	2.369
	
	
	

	

III
	: 1 
	1.582
	
	
	

	

IV
	: 1 
	1.192
	
	
	

	

V
	: 1 
	1.000
	
	
	

	

VI
	: 1 
	0.872
	
	
	

	

VIΙ
	: 1
	–
	
	
	

	Όπισθεν
	: 1 
	3.678
	
	
	

	Σχέση τελικής μετάδοσης
	: 1 
	3.846
	
	
	

	Ελαστικά, εμπρός/πίσω
	 
	245/40 ZR18 / 265/40 ZR18 

	Ζάντες, εμπρός/πίσω
	 
	8.5J x 18 EH2+ IS 29 σφυρήλατο αλουμίνιο / 9.5J x 18 EH2+ IS 23 σφυρήλατο αλουμίνιο

	Επιδόσεις
	
	
	
	
	

	Σχέση ισχύος/βάρους (DIN)
	kg/kW
	5.1
	
	
	

	Ισχύς ανά λίτρο
	kW/hp
	77.3/105.1
	
	
	

	Επιτάχυνση
0–100 Km/h
	sec
	4.8
	
	
	

	                                     0-1000 m
	sec
	– 
	
	
	

	80–120 Km/h με 4η σχέση
	sec
	– 


	
	
	

	Τελική ταχύτητα
	km/h
	2503
	
	
	

	Κατανάλωση καυσίμου (κύκλος EU)
	
	
	
	
	

	Στην πόλη
	ltr/100 km
	17.9
	
	
	

	Εκτός πόλης
	ltr/100 km
	9.2
	
	
	

	Μικτός κύκλος/Αυτονομία σε km
	ltr/100 km
	12.4
	
	
	

	CO2 
	g/km
	295
	
	
	

	Διάφορα
	
	
	
	
	

	Κατηγορία εκπομπών ρύπων
	
	EU4
	
	
	



 Βάρος αυτοκινήτου έτοιμο προς χρήση (DIN) συν 75 kg για οδηγό και αποσκευές. 

2 Ενδέχεται να υπάρχει αύξηση κάτω από ορισμένες συνθήκες. 

3 Ηλεκτρονικά περιορισμένη.

Καμπύλες Ισχύος και Ροπής.

